பிச்சுமணி கைவல்யம் என்ற இயற்பெயரைக் கொண்ட கவிஞர் தேவதேவன் 1948-ஆம் ஆண்டு பிறந்தவர். எழுபதுகளின் துவக்கத்தில் எழுத ஆரம்பித்த இவர் இதுவரை பத்துக்கும் மேற்பட்ட கவிதைத் தொகுப்புகளை வெளியிட்டிருக்கிறார். குளித்துக் கரையேறாத கோபியர்கள் (1976), மின்னற்பொழுதே தூரம் (1981), மாற்றப்படாத வீடு (1984), நுழைவாயிலேயே நின்றுவிட்ட கோலம் (1991), புல்வெளியில் ஒரு கல் (1998), விடிந்தும் விடியாப் பொழுது (2003) போன்றவை அவற்றுள் சில தொகுப்புகளாகும். 2012- ஆம் ஆண்டுக்கான விஷ்ணுபுரம் விருது இவருக்கு வழங்கப்பட்டிருக்கிறது.